Shkolla e internatit kosovar

Arsimi në Rrethin e Hasit ka një traditë të hershme shkrimi. Këtë e dëshmojnë shkrimet dhe gjetjet në vendbanime e dokumente të ndryshme. Zhvillimi i arsimit vijon rregullisht nga arsimi parashkollor e deri te arsimi i mesëm.

 Historiku 
Puna për zhvillimin e arsimit në Rrethin e Hasit ka filluar që në mesjetë. Fillimisht qëllimi ishte mësimi shqip, më pas ruajtja e identitetit për të ardhur deri sot kur shkolla tenton të lidhet me ndjekësit jo vetëm me anë të shkencës. Hasi ka dëshmuar me mbetjet arkeologjike që mbart, këto mbetje të gjetura në epitafet e varreve, shpella dhe trajta të monedhave të përdorura, se ka tentuar të shkruajë shqip me shkronja të alfabetit latin. Prania e objekteve të lashtësisë në gjetjet arkeologjike në Krumë e në Golaj në mes të të cilave janë edhe objekte të kulturës Ilire, Apolloniane e të Komanit, tregon se dardanët e visorit të Kukësit kanë qenë në kontakt direkt me të, çka flet jo vetëm për zhvillim ekonomik, por edhe kulturor e arsimor.

Në vitin 1928 internati "Kosova", u shpërngul nga Kolgecajt (Bajram Curri) në Krumë. Në të mësuan nxënës nga Hasi, Tropoja, Luma dhe Kosova. Në vitin 1932 u ndërtua një shkollë e re dykatëshe për të përballuar rritjen e numrit të nxënësve dhe konviktorëve. Gjatë kësaj periudhe disa nga problemet kryesore ishin kushtet e vështira ekonomike të konviktorëve dhediskriminimi gjinor ndaj vajzave. Pra, përveç kushteve të vështira ekonomike, ato i pengonte dhe fanatizmi. Në vitin 1933, nga një total prej 109 nxënës, vetëm 2 ishin vajza. Gjatë viteve të Luftës së Dytë Botërore pati shumë vështirësi në zhvillimin e arsimit,vështirësi që çuan deri në mbylljen e shkollave.Pas kapitullimit të Jugosllavisë më 1941, në Gjakovë u hapën tri shkolla shqipe në të cilat punonin mësuesit e vjetër gjakovarë, mësuesit e rinj të shkolluar në Shqipëri dhe mësuesit nga Shqipëria.Më 1942 u hap shkolla normale "Gjon Nikollë Kazazi", godinën e të cilës e ndërtuan banorët e Gjakovës. Shkolla hapi dy paralele kursi edhe për femra. Mësuesit e shkollave shqipe të qytetit të Gjakovës ndihmuan shumë në zgjerimin e rrjetit shkollor nëpër fshatra dhe qendra të tjera të Kosovës

 Kontribuesit në arsimin e rrethit të Hasit 

 Osman Shaqiri: punoi me zell e përkushtim në hapjen e Internatit "Kosova" dhe një nga organizatorët e parë të themelimit të Shoqërisë Arsimore "Shkëlzeni".
 Sali Morina: drejtor dhe mësues në Internatin "Kosova" dhe në Golaj. Në Golaj të Hasit më 1923-1924 Sali Morina u dha mësim luftëtarëve të lirisë Shote dhe Azem Galica.
Mësues te tjere të cilet kanë dhënë mësim në Internatin "Kosova" dhe shkollat e para fillore janë: Ibrahim Riza, Beqin Kastrati, Shukri Bulica, Rifat Spahiu, Muharrem Musa, Rexhep Shpendi, Hamdi Muca, Xhafer Koraku, Nuredin Geca, etj.

 Shih edhe 

 Referime 

 Lidhje të jashtme